作者:宮天挺
標題:死生交范張雞黍・梁州第七
內容:如今那蕭丞相爭頭鼓腦，便有那魯諸生也索緘口藏舌。將古今人物分優劣，為吏者矜誇顯達，為儒者賣弄修潔。舜庭八凱，孔門十哲。更和那漢國三傑，況中興以後三絕。如今那憲臺疏亂滾滾當路豺狼，選法弊絮叨叨請俸日月。禹門深眼睜睜不辨龍蛇，紀綱敗缺炎炎的漢火看看滅。士大夫尚風節，恰便似十草將來撞巨鐵，枉自摧折。